armvectores/hy_wikipedia_2023 huggingface dataset:
Արոս (այլ կիրառումներ)

Արոս, կարող է վերաբերել՝

Արոս - գյուղ Արևմտյան Հայաստանում, Էրզրումի վիլայեթի Խնուսի գավառում
Արոս - արոսների կարգի թռչուն
Բուսական աշխարհի մոնիտորինգ

Բուսական աշխարհի մոնիտորինգ, վայրի բուսատեսակների, հատկապես չափանմուշային, հազվագյուտ, մնացուկային, Կարմիր գրքում գրանցված ու արժեքավոր տեսակների տարածվածության, քանակի, ներկա վիճակի, ինչպես նաև դրանց աճելավայրերի և էկոհամակարգերի վիճակի ու որակի վերահըսկողության, ամբողջության գնահատման, բացասական երևույթների կանխատեսման և կանխարգելման, ժամանակին հայտնաբերման ու վերացման նպատակով իրականացվող երկարատև դիտարկումների համակարգ։ Բուսական աշխարհի մոնիտորինգը նպաստում է բուսական աշխարհի պահպանության և շարունակական օգտագործման կազմակերպմանը։ Մոնիտորիևգն իրականացնում են ՀՀ բնապահպանության նախարարության կենսառեսուրսների կառավարման գործակալությունը, Բուսաբանության ինստիտուտը, Երկրագործության և բույսերի պաշտպանության գիտական կենտրոնը։
Լյուքսեմբուրգի ֆուտբոլի առաջնություն 1987-1988

Լյուքսեմբուրգի ֆուտբոլի առաջնություն 1987-1988, Լյուքսեմբուրգի 74-րդ ֆուտբոլի առաջնությունը։ Մրցաշարի չեմպիոն է դարձել «Ժենես Էշը»։ Մրցաշարին մասնակցել է 12 թիմ։


== Արտաքին հղումներ ==
Վիճակագրությունը RSSSF կայքում
Օքթայ Ռիֆաթ

Օքթայ Ռիֆաթ (թուրքերեն՝ Oktay Rifat) (լրիվ անվանումը՝ Օքթայ Ռիֆաթ Հորոզջու) (հունիսի 10, 1914(1914-06-10), Տրապիզոն, Օսմանյան կայսրություն - ապրիլի 18, 1988(1988-04-18), Ստամբուլ, Թուրքիա), թուրք բանաստեղծ և դրամատուրգ: Համարվում է թուրքական նորագույն պոեզիայի հիմնադիրներից մեկը: Ծնվել է Տրաբզոն քաղաքում: Ավարտել է Անկարայի համալսարանի իրավաբանության ֆակուլտետը՝ ստանալով իրավաբանի որակավորում: Այնուհետև ուսումը շարունակելու նպատակով մեկնել է Ֆրանսիա: Սովորել է Փարիզի համալսարանի քաղաքագիտության ֆակուլտետում՝ ստանալով քաղաքագետ-իրավաբանի որակավորում: Վերադառնալով հայրենիք՝ սկսել է աշխատել տպագրության դեպարտամենտում: Օքթայ Ռիֆաթը մի շարք պիեսների հեղինակ է: Ռիֆաթը իր ժամանակի մեծ մասը տրամադրել է նաև եվրոպական բանաստեղծների ստեղծագործությունների թարգմանությանը:


== Ստեղծագործությունների ժողովածուներ ==
Բանաստեղծություններ կյանքի, մահվան, սիրո և թափառաշրջիկության մասին (1945)
Ձոն գեղեցկությանը (1945)
Ներքև, վերև (1952)
Ագռավները և աղվեսը (1954)
Սիրահարի աստիճան (1958)
Ազատությունը ձեռքեր ունի (1966)
Բանաստեղծություններ (1969)
Նոր բանաստեղծություններ (1973)


== Ռուսերեն թարգմանություններ ==
Ժամանակակից թուրքական պոեզիայից, Մոսկվա, Պրոգրեսս հրատարակչություն, 1975, էջ 77-176


== Ծանոթագրություններ ==


== Գրականություն ==
Краткая литературная энциклопедия. М., 1971. Т.6. — С.306.
Бабаев А. А. Очерки современной турецкой литературы. М., 1959.
Հայաստանի ֆուտբոլի գավաթ 2013-14

«Հայաստանի ֆուտբոլի գավաթ 2013-14»-ը ֆուտբոլի Հայաստանի գավաթի 23-րդ խաղարկությունն է։ Այն մեկնարկել է 2013 թ. սեպտեմբերի 18-ին և կավարտվի 2014 թվականի մայիսի 7-ին։ 2015 թվականի գավաթի խաղարկությանը մասնակցում են բարձրագույն խմբի 8 թիմերը։ Վիճակահանության ժամանակ ՀՖՖ-ի մրցումների կազմակերպման բաժինը 2012/13 թվականների առաջնությունում նոյեմբերի 7-ի դրությամբ 1-4-րդ տեղերը գրաված թիմերին նախապես բաժանեց իրարից, որպեսզի նրանք միմյանց հետ չհանդիպեն 1/4 եզրափակիչում։


== Արդյունքներ ==


=== 1/4 եզրափակիչ ===


==== 1/2 եզրափակիչ ====


==== Եզրափակիչ ====


== Ծանոթագրություններ ==
913

913 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 913 թվականն է, 
X դարի 13-րդ տարին։


== Դեպքեր ==


== Ծնունդներ ==


== Մահեր ==
Ռոստոկա (այլ կիրառումներ)

Ռոստոկա, կարող է վերաբերել՝

Ռոստոկա - գյուղ, Ուկրաինայի Անդրկարպատյան մարզի Մեժգորեի շրջանում
Ռոստոկա - գյուղ, Ուկրաինայի Անդրկարպատյան մարզի Վոլովեցի շրջանում
Ուրալովո (գյուղ, Սերեդինա-Բուդայի շրջան)

Ուրալովո (ուկրաիներեն՝ Уралове), գյուղ Ուկրաինայի Սումիի մարզի Սերեդինա-Բուդայի շրջանում։ Բնակավայրը նախկինում նաև անվանվել է Օլտար։
2001 թվականի տվյալներով Ուրալովո գյուղում բնակվում էր 597 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կուսկոկվիմ

Կուսկոկվիմ (անգլերեն՝ Kuskokwim River), գետ Ալյասկայի արևմուտքում (ԱՄՆ)։ Սկիզբ է առնում Ալյասկայի լեռնաշղթայից, թափվում Բերինգի ծովը։ Երկարությունը 1300 կմ է։ Փոքր նավերի համար նավարկելի է գետաբերանից 800 կմ։


== Աղբյուրներ ==
Հայկական բարեգործական ընդհանուր միության ԱՄՆ-ի շրջանային վարչություն

Հայկական բարեգործական ընդհանուր միության (ՀԲԸՄ) ԱՄՆ-ի շրջանային վարչությունը հիմնվել է 1908-ին, Բոստոնում՝ Եգիպտոսից ժամանած ՀԲԸՄ ներկայացուցիչներ Վ. Քյուրքչյանի, Մուշեղ եպիսկոպոս Սերոբյանի, Բաբկեն եպիսկոպոս Կյուլեսերյանի, վերապատվելիներ Կ. Մանավյանի, Խ. Պեննեյանի նախաձեռնությամբ։ Միությունը ծավալում է բարեսիրական, մշակութային, կրթական, մարզական, ընկերային, սկաուտական գործունեություն։ Ունի երիտասարդական և պատանեկան միություններ, տիկնանց հանձնախմբեր։ Կազմակերպում է դասախոսություններ, ներկայացումներ, երգի, պարի երեկոներ, ցուցահանդեսներ, երիտասարդական հանդիպումներ, մարզական խաղեր։ Կրթաթոշակ է հատկացնում համալսարանական հայ ուսանողներին։ ԱՄՆ-ում ՀԲԸՄ հովանավորությամբ գործում են ամենօրյա (Դետրոյտ, Ուոթերթաուն, Կանոգա Պարկ, Լոս Անջելես), մեկօրյա և երեկոյան (Քլիվլենդ, Չիկագո, Ֆրեզնո) վարժարաններ, թատերախմբեր, երգչախմբեր, պարախմբեր։ Լոս Անջելեսում գործում է «Նաիրի» արվեստի կենտրոնը (ունի հայոց լեզվի, մշակույթի, պատմության, երաժշտության, թատրոնի, կերպարվեստի, պարարվեստի դասընթացներ, մանկապատանեկան երգչախումբ, պարախումբ)։ 1963ից Նյու Ցորքում գործում է ՀԲԸՄ «Նուբար» ամառային երիտասարդական ճամբարը։
ՀԲԸՄ-ի Նախագահական ակումբը 1987-ից կազմակերպում է ամառային փորձառական ծրագրեր ամերիկահայ ուսանողների համար։ 1989-ից գործակցելով Ալեք և Մարի Մանուկյան մշակութային հիմնադրամի հետ՝ ակումբը հիմնել և հովանավորում է Միչիգանի համալսարանի հայոց լեզվի Ամառային հիմնարկը Երևանում են։ Հիմնադրամը յուրաքանչյուր տարի հրատարակում է մի քանի տասնյակ հայագիտական աշխատություններ։ 1995-ին Լոս Անջելեսում ՀԲԸՄ հիմնադրել է «Երիտասարդ արհեստավարժներ» կազմակերպությունը, որի ավելի քան 500 անդամներն ԱՄՆ-ի, Կանադայի և Եվրոպայի համալսարանների հայազգի շրջանավարտներ են։
ՀԲԸՄ ԱՄՆ-ում ունի 55 մասնաճյուղ, որոնք ունեն իրենց վարչությունները՝ ենթակա շրջանային վարչությանը, որն իր հերթին գործում է կենտրոնական վարչության հովանու ներքո (կենտրոնը՝ Նյու Ցորքում)։ Նյու Յորքում են հրատարակվում ՀԲԸՄ կենտրոնական վարչական ժողովի «Հուշարար-Միություն» և “AGBU News Magazine” պաշտոնաթերթերը, ինչպես նաև “Ararat” պարբերականը։
Սիլլայի ճակատամարտ

Սիլլայի ճակատամարտ (նորվ.՝ Affæren ved Silden or Affæren), անգլո-դանիական պատերազմների մաս կազմող ճակատամարտ, որը տեղի է ունեցել 1810 թվականի հուլիսի 23-ին Դանիա-Նորվեգական միացյալ ունիայի և Մեծ Բրիտանիայի ռազմական նավատորմերի միջև։
Զինված բախուժը տեղի է ունեցել ժամանակակաից Նորվեգիայի Սիլլա կղզու մոտ։ Ճակատամարտի ընթացքում բրիտանական երկու ֆրեգատները ոչնչացրել են երեք կամ չորս դանիա-նորվեգական հրետանավակներ։
Ճակատամարտի ավարտի վերաբերյալ Դանիա-Նորվեգիայի և Մեծ Բրիտանիայի տեսակետները և ընկալումները բավականին տարբեր են և հակասական։


== Պատմություն ==
Սիլլայի ճակատամարտը ընթացել է 1810 թվականի հուլիսի 23-ին։ Այս ժամանակ Դանիա-Նորվեգական ունիայի ռազմական նավատորմը բաղկացած էր ընդամենը երեք երկկայմ առագաստանավերից։ Ճակատամարտին մասնակցել են նաև մի քանի այլ նավեր։
Բրիտանական ֆրեգատները կապիտան Ռիչարդ Բայրոնի գլխավորությամբ հարձակում գործեցին Դանիայի նավատորմի վրա հուլիսի 23-ի կեսօրին։ Նորվեգիայի ափերի մոտ գտնվող թնդանոթներից մեկը կարողացավ խոցել բրիտանական մեկ ռազմանավ։
Զոհվեցին մի քանի բրիտանացի զինվորներ։ Չնայած սրան բրիտանացիները կարողացան գրավել ռազմական բազան։ Դանիայի նավերը հանձնվեցին։
Ճակատամարտի ընթացքում բրիտանական նավերը հարձակվել են նաև քաղաքացիական շրջագայության համար նախատեսված նավի վրա։ Բրիտանացի զինվորները հարձակվեցին նույնիսկ տեղի ֆերմային տնտեսությունների վրա։


== Ծանոթագրություններ ==
1366

1366 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1366 թվականն է, 
XIV դարի 66-րդ տարին։


== Դեպքեր ==


== Ծնունդներ ==


== Մահեր ==
Զալեսիե Վտորոե

Զալեսիե Վտորոե (ուկրաիներեն՝ Залісся Друге), գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում։
2001 թվականի տվյալներով Զալեսիե Վտորոե գյուղում բնակվում էր 666 մարդ։ Բնակավայրը զբաղեցնում է 1583 կմ² տարածք։ Բնակչության խտությունը կազմում էր 420,72 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գալուստ Տրապիզոնյան

Գալուստ Փառնակի Տրապիզոնյան, Աբխազիայի ռազմական և քաղաքական գործիչ, Աբխազիայի հերոս, Աբխազիայի խորհրդարանի պատգամավոր, սուխումյան «Կռունկ» կազմակերպության ղեկավար։


== Կենսագրություն ==
Գալուստ Տրապիզոնյանը վրաց-աբխազական հակամարտության մասնակից էր, ղեկավարում էր Բաղրամյանի անվան հայկական գումարտակը, մասնակցել է Սուխումի ճակատամարտին, որտեղ կորցրել է ոտքը։ Ժամանակ առ ժամանակ Գալուստ Տրապիզոնյանը օգնություն է ցուցաբերում Աբխազիայի հայկական դպրոցներին։
Հանդիսանում է Աբխազիայի հայերի միության նախագահ։


== Արտաքին հղումներ ==
Աբխազիայի հայերը միասնական համայնքի են միավորվել(չաշխատող հղում)
Գալուստ Տրապիզոնյան. «Յուրաքանչյուր հայ պետք է ամեն ինչ անի ե՛ւ Հայաստանի, ե՛ւ Արցախի զարգացման համար» Archived 2012-11-24 at the Wayback Machine.


== Ծանոթագրություններ ==
Ազալիա Դոլգովա

Ազալիա Դոլգովա (հուլիսի 5, 1937(1937-07-05), Խաբարովսկ, Խորհրդային Ռուսաստան - ապրիլի 23, 2020(2020-04-23), Մոսկվա, Ռուսաստան), խորհրդային և ռուսական քրեաբան, իրավաբանական գիտությունների դոկտոր, ՌԽՖՍՀ֊ի պատվավոր իրավաբան, Պետական Դումայի հակակոռուպցիոն հանձնաժողովի փորձագետի խորհրդի անդամ։ Ռուսաստանի քրեաբանական ասոցիացիայի նախագահ։


== Կենսագրություն ==
Ծնվել է 1937 թվականի հուլիսի 5֊ին Խաբարովսկ քաղաքում։ 1959 թվականին ավարտել է Մոսկվայի պատական համալսարանի իրավաբանական ֆակուլտետը։
1959֊1965 թվականներին աշխատել է դատախազությունում, որպես քննիչ և դատախազի օգնական՝ ներքին գործերի մարմիններում իրականացրել է քննություն, դատարաններում վերահսկել է քրեական գործերի քննության օրինականությունը և անչափահասների գործերը։ 1968 թվականից աշխատել է Համամիութենական ինստիտուտում, որը հետագայում վերանվանվեց «Հանցագործությունների կանխարգելման միջոցների և պատճառների ուսումնասիրության» ինստիտուտ։ 1993֊2002 թվականներին նա ղեկավարել է միջգերտեսչական աշխատանքային խմբեր, եղել է «Կազմակերպված հանցավորության դեմ պայքարի մասին», «Կոռուպցիայի դեմ պայքարի մասին» դաշնային օրենքների մշակման վերաբերյալ, «Քրեագիտական հետազոտությունների մասին» օրինագծերի հեղինակը։


== Գիտական գործունեություն ==
Հեղինակել է ավելի քան 200 գիտական աշխատանքներ։


== Դիրքեր և պարգևներ ==
ՌԴ դատախազության պատվավոր աշխատող։ Պարգևատրվել է «Հայրենիքին մատուցած ծառայությունների համար»  II աստիճանի մեդալով։ Ռուսաստանի քրեաբանական ասոցիացիայի նախագահ։ ՌԽՖՍՀ-ի պատվավոր իրավաբան։


== Հիմնական աշխատանքներ ==
Անչափահաս իրավախախտների իրավական իրազեկվածությունը և դրանց թերությունները։ Համամիութենական ինստիտուտ՝ հանցագործության պատճառների ուսումնասիրության և կանխարգելման միջոցառումների զարգացում, 1970։
Քրեաբանություն՝ դասագիրք ավագ դպրոցների համար։
Անչապահասների իրավախախտումների ցոցիա֊հոգեբանական կողմը։ Մոսկվա, Իրավաբանական գրականություն, 1981։
Հանցագործություն, դրա կազմակերպումն ու քրեական հասարակությունը։ Մոսկվա։ Ռուսական քրեագիտական ասոցիացիա, 2003։
Կազմակերպված հանցագործության և կոռուպցիայօ քրեաբանական գնահատումները, իրավական մարտերը և ազգային անվտանգությունը։ Մոսկվա։ Ռուսական քրեագիտական ասոցիացիա, 2011։
Հանցագործություն և հասարակություն։ 1992։
Ռուսական քրեաբանական հանրագիտարան։ Մոսկվա։ 2000։
Դոլգովա, Գուսկով, Չուգանով։ Իրավական գործունեության պրակտիկայի ծայրահեղականության դեմ պայքարի իրավական կարգավորման խնդիրները։ -Մոսկվա, 2010։
Քրեբանություն, 2009։
Քրեաբանություն։ 2010։ (19 գլուխների հեղինակ և գլխավոր խմբագիր)։
Կազմակերպված հանցագործության և կոռուպցիայի քրեաբանական գնահատումները, իրավական մարտերը և ազգային անվտանգությունը։ Մոսկվա, 2011։
Դատախազության գործունեությունը ահաբեկչության դեմ պայքարում։ Մոսկվա, 2012։
Կազմակերպված հանցագործի անձը` քրեագիտական հետազոտություն։ Մոսկվա, 2013։ (4 գլուխների հեղինակ և գլխավոր խմբագիր)։


== Ծանոթագրություններ ==


== Արտաքին հղումներ ==
Ազալիա Դոլգովայի հիմնական գիտական աշխատանքները Archived 2016-03-04 at the Wayback Machine.
ՍԵրգեյ Բաշլիչև (10.09.2010)։ «Ազալիա Դոլգովա՝ «Օրենքը չպետք է հակադրվի կյանքին․․․»»։ Алтайская правда։ Վերցված է 2013-08-14
Կարպիսակ (Բուգոտակի վտակ)

Անվան այլ կիրառումների համար տե՛ս՝ Կարպիսակ (այլ կիրառումներ)Կարպիսակ (ռուս.՝ Карпысак), գետ Ռուսաստանում, հոսում է Կեմերովոյի մարզում և Նովոսիբիրսկի մարզում։ Գետաբերանը տեղակայված է Բուգոտակ գետի ձախ ափին՝ 15 կմ հեռավորության վրա։ Գետի երկարությունը 17 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Վերին Օբի ավազանային շրջանին, գետի ջրատնտեսային տեղամասը՝ Ինյա գետ, գետի ենթաավազանը՝ Վերին Օբից մինչև Տոմ։ Գետի ավազանը՝ Վերին Օբից մինչև Իրտիշ թափվելը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 13010200612115200006421
Հիդրոլոգիական ուսումնասիրությունների կոդը - 115200642
Ավազանի կոդը - 13.01.02.006
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հռիփսիմյան օրիորդաց դպրոց (Վաղարշապատ)

Անվան այլ կիրառումների համար տե՛ս՝ Հռիփսիմյան օրիորդաց դպրոց (այլ կիրառումներ)
Հռիփսիմյան օրիորդաց դպրոց, հիմնվել է 1872-ին, Վաղարշապատում՝ մասնավոր տան մեջ։ Կաթողիկոսի հատուկ կոնդակով 4 խնամակալուհիներից հոգաբարձություն է ստեղծվել։ Առաջին տեսուչը եղել է Վահան Բաստամյանը։ Սկզբում եղել է մեկդասյան, այնուհետև՝ երկդասյան։ Դասավանդվել են կրոն, հայ., ռուս., թվաբանություն, տնարարություն, ձեռագործ, երգեցողություն, պատմություն։ Մայր աթոռի ծախսերով դպրոցի համար շենք է կառուցվել։ Սկզբում ունեցել է 26 աշակերտ, հետագայում՝ մինչև 300։ Մի քանի անգամ փակվել է ցարական կառավարության կողմից։ Դադարել է գործել 1918-ին։
Դիքսի Գրեյվս

Դիքսի Գրեյվս (անգլ.՝ Dixie Bibb Graves, հուլիսի 26, 1882(1882-07-26), Մոնթգոմերի, ԱՄՆ - հունվարի 21, 1965(1965-01-21), Մոնթգոմերի, ԱՄՆ), ամերիկացի քաղաքական գործիչ, ԱՄՆ սենատոր Ալաբամայից 1937 թվականի օգոստոսի 20-ից մինչև 1938 թվականի հունվարի 10-ը։ Եղել է Ալաբամայի առաջին տիկինը՝ 1927-1931 և 1935-1939 թվականներին։


== Կենսագրություն ==


=== Վաղ տարիներ ===
Դիքսի Բիբբի և նրա չորս քույրերի մանկությունը անցել է Մոնտգոմերիում։ Երբ նա դարձավ տասնութ տարեկան ամուսնացավ Դեյվիդ Բիբբ Գրեյվսի հետ, որը 1927 թվականին դարձավ Ալաբամայի նահանգապետը։
Գրեյվսն իրեն անվանել է «ցմահ ժողովրդավար», եղել է Ալաբամա նահանգում «Քվեարկության հավասար իրավունքների մասին» ասոցիացիայի անդամ (անգլ.՝ Alabama Equal Suffrage Association)։ Նա անցկանցրել է լոբբինգ նահանգի օրենսդիր մարմնի համար`փորձելով ապահովել կանանց քվեարկության իրավունքը։


=== ԱՄՆ Սենատոր ===
1937 թվականի օգոստոսին նախագահ Ֆրանկլին Դելանո Ռուզվելտը Ալաբամայից սենատոր Հյուգո Բլեքին նշանակել էր գերագույն դատավոր։ Սենատից Բլեքի հեռանալուց հետո նահանգապետ Դևիդ Գրեյվսը լիազորված էր նշանակվելու ժամանակավոր սենատորի պաշտոնում մինչև ընտրությունների անցկացումը։ Սենատորի պաշտոնում նա նշանակել է իր կնոջը՝ Դիքսիին համարելով նրան իր լավագույն դաշնակիցը և դրանով իսկ նրան դարձնելով Ալաբամայի առաջին կին սենատորը։
Որպես սենատոր, Դիքսի Գրեյվսը ուշադրություն է դարձրել առողջապահության և կրթության հարցերին։ Հինգ ամսվա ընթացքում նա աշխատել է բողոքների կոմիտեում, կրթության և աշխատանքի կոմիտեում, հանքերի և հանքարդյունաբերության կոմիտեում։


=== Երկրորդ համաշխարհային պատերազմ ===
Երկրորդ համաշխարհային պատերազմի ժամանակ նա հավաքագրվել է կանանց բանակային կորպուսում, աշխատել է Կարմիր խաչի և միասնական սպասարկման կազմակերպություններում։ Գրեյվսը եղել է կանանց բանակային կորպուսի ջոկատներից մեկի հրամանատարը։


=== Մահ ===
Գրեյվսը մահացել է 1965 թվականի հունվարի 21-ին Մոնտգոմերիում։ 1972 թվականին նրա անունը ներառվել է Ալաբամայի կանանց փառքի սրահում։


== Ծանոթագրություններ ==
Ալեքսեևկա (գյուղ, Դոբրովելիչկովի շրջան)

Անվան այլ կիրառումների համար տե՛ս՝ Ալեքսեևկա (այլ կիրառումներ)Ալեքսեևկա (ուկրաիներեն՝ Олексіївка), գյուղ Ուկրաինայի Կիրովոգրադի մարզի Դոբրովելիչկովի շրջանում։
2001 թվականի տվյալներով Ալեքսեևկա գյուղում բնակվում էր 1 158 մարդ։ Բնակավայրը զբաղեցնում է 4,25 կմ² տարածք։ Բնակչության խտությունը կազմում էր 272,47 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(7980) Սենկևիչ

(7980) Սենկևիչ (անգլ.՝ Senkevich), աստերոիդ աստերոիդների հիմնական գոտում։ Հայտնաբերվել է 1978 թվականի հոկտեմբերի 3-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,819069 ա. մ., առավելագույնը մոտենում է 2,5878 ա. մ. հեռավորության վրա և հեռանում 3,0504 ա. մ.։ Արեգակի շուրջ մեկ ամբողջական պտույտ է կատարում 1728,85 երկրային օրվա ընթացքում, իր ուղեծրով շարժվելով միջինում 0,208231 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,64° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7980) Սենկևիչ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գրուշևսկայա

Գրուշևսկայա (ռուս.՝ Грушевская), գյուղ (ստանիցա) Ռուսաստանի Դաշնության Ռոստովի մարզի Ակսայի շրջանում։ Գրուշևսկի գյուղական համայնքի վարչական կենտրոնն է։ Ակսայ քաղաքից գտնվում է 25 կմ հեռավորության վրա։
2002 թ. տվյալներով բնակչությունը կազմում է 4050 մարդ։
Բերդատակի պատմության և մշակույթի անշարժ հուշարձանների ցանկ (Արարատի մարզ)

Այս հոդվածը ներկայացնում է Արարատի մարզում՝ Խոսրովի արգելոցում գտնվող Բերդատակ (Կալադիբի) գյուղատեղիի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 5 հուշարձան (5 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
(6652) 1991 SJ1

(6652) 1991 SJ1, աստերոիդ աստերոիդների հիմնական գոտում։ Հայտնաբերվել է 1991 թվականի սեպտեմբերի 16-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,643872 ա. մ., առավելագույնը մոտենում է 2,1818 ա. մ. հեռավորության վրա և հեռանում 3,1059 ա. մ.։ Արեգակի շուրջ մեկ ամբողջական պտույտ է կատարում 1570,21 երկրային օրվա ընթացքում, իր ուղեծրով շարժվելով միջինում 0,229268 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,16° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6652) 1991 SJ1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հյուրանոց շների համար

«Հյուրանոց շների համար» (անգլ.՝ Hotel for Dogs), կինոռեժիսոր Թոր Ֆրոյդենթալի ընտանեկան կատակերգությունը։


== Սյուժե ==
Իրենց որդեգրած ծնողներից գաղտնի եղբայրն ու քույրը գտնում են տարածք, որտեղ ապրում են լքված շներ, և որոշում են ընկերների հետ այնտեղ կազմակերպել հյուրանոց չորքոտանիների համար։ Շների կացարանի մտահղացումն աստիճանաբար ձեռք է բերում հսկայական մասշտաբներ։ Եվ ամեն ինչ լավ կլիներ, եթե մի օր բոլոր չորքոտանիները դուրս չգային։
Այժմ պատանի հերոսները պետք է գտնեն և սպանդագործներից փրկեն իրենց փրչոտ ընկերներին։ Բազմաթիվ արկածներից հետո ամեն ինչ երջանիկ ավարտ է ունենում։


== Դերերում ==
Էմմա Ռոբերթս – Էնդի
Ջեյք Թի Օսթին – Բրյուս
Լիզա Կուդրոու – Լոիս
Քևին Դիլոն – Կարլ
Դոն Չիդլ – Բեռնի
Ջոնի Սիմոնս – Դեյվ
Կայլա Փրեթ – Հիթեր
Թրոյ Ջենտիլե – Մարկ
Թիա Սիրկար – Մերիան


== Քննադատություն ==
Ֆիլմն արժանացել է կինոքննադատների խառը արձագանքներին։ Rotten Tomatoes կայքում այն ունի 46 % վարկանիշ, որը հիմնված է 121 գրախոսության վրա, որոնց միջին միավորը 5,28 է 10-ից։ Metacritic կայքում ֆիլմն ունի 100-ից 51 միավոր՝ 25 քննադատությունների հիման վրա, ինչը համապատասխանում է «խառը կամ միջին արձագանքներ» կարգավիճակին։


== Տես նաև ==
Բեթհովեն (ֆիլմ)


== Ծանոթագրություններ ==


== Արտաքին հղումներ ==
«Հյուրանոց շների համար»(անգլ.) ֆիլմը Internet Movie Database կայքում
«Հյուրանոց շների համար» ֆիլմի մասին
Քաղաքատեղու մելիքական ապարանք

Քաղաքատեղու մելիքական ապարանք գտնվում է ԼՂՀ Մարտակերտի շրջանի Մաղավուզ գյուղից մոտ 2 կմ արևմուտք, Թարթառ գետի աջ ափի բարձրադիր անտառալանջերին սփռված Քաղաքատեղ կամ Մայրաքաղաք անունով հայտնի միջնադարյան բերդավանի կենտրոնական մասում։


== Պատմություն և ճարտարապետություն ==
Քաղաքատեղու մելիքական ապարանքի տարածքը հյուսիսից ու հարավից սահմանափակված է ձորերով և կազմված է խիստ կտրտված, արևմտահայաց, անտառածածկ ժայռալանջերից, զբաղեցնում է 54 հա տարածք։ Կառուցապատման մեջ իրենց ակնառու դիրքով աչքի են ընկնում կենտրոնական մասի ժայռազանգվածի լանջին կառուցված ապարանքը և դրա հյուսիս-արևմտյան ու հարավ-արևմտյան կողմերի հանդիպակաց դարավանդեզրերին գտնվող երկու փոքր ամրությունները, որոնք և կազմել են բերդավանի հիմնական պաշտպանական կետերը։
Բերդավանն ունեցել է պարիսպներով ամրացված երկու մուտք՝ արևելքից և արևմուտքից։
Հնավայրը Արցախի հնագույն ամրացված բնակավայրերից է, և կա կարծիք, որ «Մայրաքաղաք անունով հիշվում է վաղ միջնադարից, 7-րդ դարում այստեղ են նստել Աղվանքի կաթողիկոսները»։ Այս տեղեկության սկզբնաղբյուրը թեև չի նշվում, սակայն հայտնի է, որ Աղվանք-Արցախի կաթողիկոսության ամառանոցը եղել է Բերդակուր ամրոցը և որպես այդպիսին մնացել է 7-րդ դարից մինչև 9-րդ դարը։
Միջին դարերում բերդավանի գոյատևման մասին են վկայում հնավայրի արևելյան եզրաբարձունքին գտնված գերեզմանոցի մատուռի 1260 թ. արձանագրությունը, 1250 թ. խաչքարը և 1551 թ. տապանաքարերը։
Հենց այս դարերում է բնակավայրը իշխանանիստ դարձել և կոչվել «մայրաքաղաք» (ինչպես «Եղեգիս մայրաքաղաքը» Սյունիքի Վայոց ձոր գավառում), սակայն, քանի որ գտնվում է գավառի հնագույն կենտրոն Չարաբերդ-Ջրաբերդ ամրոցից մոտ 1.5 կմ արևելք, իսկ վերջինիս անունը աղբյուրներում գործածվում էր և՛ գավառ, և՛ կենտրոն, և՛ ամրոց իմաստներով, կարելի է ենթադրել, որ Չարաբերդ-Ջրաբերդ անունը հնուց ի վեր, մասնավորապես միջին դարերում և հետո, ներառում էր ամրոց-բերդավան ամբողջությունը։
Բերդավանի ուսումնասիրությունները վկայում են , որ ապարանքի կառուցումը կապված է Ջրաբերդի նշանավոր Մելիք-Ադամի անվան հետ, իսկ Քաղաքատեղ-Մայրաքաղաքը համարում նրա աթոռանիստ բնակավայրերից մեկը։
Ուսումնասիրությունը ցույց է տալիս, որ ապարանքը, ինչպես նկատել են Մ. Բարխուդարյանցն ու Րաֆֆին, կառուցվել է հնի ավերակների վրա և բաղկացած է սկզբնական՝ քարաշեն ծածկերով մասից և դրան կցված փայտածածկ սենյակներից։


== Ծանոթագրություններ ==


== Աղբյուրներ ==
http://www.raa-am.com/raa/pdf_files/64.pdf(չաշխատող հղում), էջ 73-81
Ձնձոր

Ձնձոր, գյուղակ Արևմտյան Հայաստանում, Խարբերդի վիլայեթի Չմշկածագի գավառակում։


== Պատմություն ==
Բնակչությունը բռնությամբ տեղահանվել է 1915 թվականի Մեծ եղեռնի ժամանակ։


== Բնակչություն ==
1914 թվականին ուներ 24 հայ բնակիչ։


== Պատմամշակութային կառույցներ ==
Ձնձորն ուներ հայկական բնավայրերի հին ավերակներ և գերեզմանոց։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
(1093) Ֆրեդա

(1093) Ֆրեդա (անգլ.՝ Freda), աստերոիդ աստերոիդների հիմնական գոտում։ Հայտնաբերվել է 1925 թվականի հունիսի 15-ին Վենիամին Ժեխովսկու կողմից Ալժիրում։
Միջին հեռավորությունը Արեգակից կազմում է 3,129049 ա. մ., առավելագույնը մոտենում է 2,2814 ա. մ. հեռավորության վրա և հեռանում 3,9767 ա. մ.։ Արեգակի շուրջ մեկ ամբողջական պտույտ է կատարում 2021,7 երկրային օրվա ընթացքում, իր ուղեծրով շարժվելով միջինում 0,178068 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 25,21° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1093) Ֆրեդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մալենկի

Մալենկի (ուկրաիներեն՝ Маленки), գյուղ Ուկրաինայի Խմելնիցկիի մարզի Կրասիլովի շրջանում։
2001 թվականի տվյալներով Մալենկի գյուղում բնակվում էր 385 մարդ։ Բնակավայրը զբաղեցնում է 2113 կմ² տարածք։ Բնակչության խտությունը կազմում էր 182,21 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պոկապալյա

Պոկապալյա (իտալերեն՝ Pocapaglia), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 3020 մարդ (2008 թվականի տվյալներով)։ Բնակչության խտությունը՝ 177 մարդ/կմ²։ Տարածքը՝ 17 կմ²։ Փոստային ինդեքս՝ 12060։ Հեռախոսային կոդ՝ 0172։


== Ժողովրդագրություն ==
Բնակչության գրաֆիկը.


== Կոմունայի վարչակազմ ==
Հեռախոս։ 0172 493131
Էլեկտրոնային փոստ։ info@comune.pocapaglia.cn.it
Պաշտոնական կայք։ http://www.comune.pocapaglia.cn.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Իզաբելլա Պորտուգալացի

Իզաբելլա Պորտուգալացի (պորտ.՝ Isabel de Portugal), հոկտեմբերի 24, 1503(1503-10-24), Լիսաբոն, Պորտուգալիա - մայիսի 1, 1539, Տոլեդո, Իսպանիա), Սրբազան Հռոմեական կայսրության կայսրուհի, կայսր Կառլոս V-ի կինը։


== Կենսագրություն ==

Ծնվել է Լիսաբոնում 1503 թվականի հոկտեմբերի 24-ին։ Պորտուգալիայի թագավոր Մանուել I-ի և նրա երկրորդ կնոջ՝ Մարիա Արագոնացու, դուստրը։ 1525 թվականի նոյեմբերի 1-ին Սևիլյաում ամուսնացավ իր զարմիկի՝ Կառլոս V-ի հետ։ Նա ընտրեց իր կնոջը քաղաքական դրդապատճառներով, քանի որ Իզաբելլան ուներ հսկայական օժիտ՝ միլիոն դուկատ, և նրա իսպանացի հպատակները չէին հանդուրժի թագուհուն հեռվից, բայց միշտ նրան քնքուշ սիրով էր վերաբերվում։
Եղել է Իսպանիայի ռեգենտ 1528-1533 և 1535-1538 թվականներին՝ ամուսնու բացակայության ժամանակ։ Իզաբելլան մահացավ 1539 թվականի մայիսի 1-ին՝ 35 տարեկանում, այն բանից հետո, երբ նրա յոթերորդ հղիությունն ավարտվեց մեռելածնությամբ։


== Երեխաներ ==
Ֆիլիպ II (մայիսի 21, 1527 - սեպտեմբերի 13, 1598), Իսպանիայի թագավոր
Մարիա (հունիսի 21, 1528 - փետրվարի 26, 1603), 1548 թվականից կայսր Մաքսիմիլիան II-ի կինը
Ֆերդինանդ (նոյեմբերի 22, 1529 - հուլիսի 13, 1530)
մահացած որդի (29 հունիսի, 1534)
Խուանա (հունիսի 26, 1535 - սեպտեմբերի 7, 1573), 1552 թվականից, Պորտուգալիայի ինֆանտ Խուան Մանուելի կինը
Խուան (հոկտեմբերի 19, 1537 - մարտի 20, 1538)
մահացած որդի (ապրիլի 21, 1539)


== Մշակույթում ==
Իտալական «Նավարայի թագուհին» ֆիլմում դերը կատարել է իտալուհի Կլարա Կալամայը, 1942 թվական
Թուրքական «Հոյակապ դարը» հեռուստասերիալում արքայադստեր դերը կատարել է Մակբուլե Մեյզինօղլուն
Իսպանական «Կառլոս, թագավոր և կայսր» հեռուստասերիալում Իզաբելլա Պորտուգալացու դերը կատարել է Բլանկա Սուարեսը


== Նախնիներ ==


== Ծանոթագրություններ ==
Աստերոիդների ցանկ (199101-199200)

Աստերոիդների ցանկ (199001-199100)  • Աստերոիդների ցանկ  • Աստերոիդների ցանկ (199201-199300)
 Աստերոիդների ցանկ (199001-199100)  • Աստերոիդների ցանկ  • Աստերոիդների ցանկ (199201-199300)
Թբիլիսիի գեղարվեստի ակադեմիա

Թբիլիսիի գեղարվեստի ակադեմիա (վրաց.՝ თბილისის სახელმწიფო სამხატვრო აკადემია), Վրաստանի և Կովկասի ամենահին համալսարաններից մեկն է։ Տեղեկայված է Թբիլիսիում՝ Թբիլիսիի օպերայի և բալետի թատրոնի հարևանությամբ՝ Ռուսթավելի պողոտայում։


== Պատմություն ==
Վրաստանի գեղարվեստի ակադեմիան հիմանդրվել է 1922 թվականին մարտի 8 Կրթության ժողովրդական կոմիտեի որոշմամբ։ Ստեղծվել են գեղանկարչության, քանդակագործության, գրաֆիկայի և ճարտարապետության ֆակուլտետները։ 1927 թվականին բացվել է կերամիկայի ֆակուլտետը, 1922 Մոսե Թոիձեն հիմնել է արվեստի դպրոցը, որը վերապատրաստումներ ու կրթական ծրագրեր էր իրականացնում Ակադեմիա ընդունվելու ցանկություն ունեցողների համար։ Ակադեմիան տեղակայված է 1858-1860 թվականներին Թիֆլիսի քաղաքագլուխ, հասարակական, քաղաքական գործիչ հայազգի Վարդան Աստվածատրյան Արշակունու առանձնատանը, որը 1902 թվականին ճարտարապետ Սիմոն Կլդիաշվիլիի կողմից վերակառուցվել է։


=== Ֆակուլտետներ ===
Վիզուալ արվեստի ֆակուլտետ
Մեդիա-արտի ֆակուլտետ
Դիզայնի ֆակուլտետ
Ճարտարապետության ֆակուլտետ
Վերականգնման, արվեստի պատմության և տեսության ֆակուլտետԲոլոր կրթական ծրագրերը ուսուցանվում են վրացերենով։


=== Ռեկտորներ ===
1922-1926 թթ. - Գեորգի Չուբանաշվիլի
1927-1930 թթ. - Ալեքսանդր Դուդուչավա
1930-1932 թթ. - Վախթանգ Կոտետիշվիլի
1932-1936 թթ. - Գրիգոլ Բուխնիկաշվիլի
1936-1942 թթ. - Սիլովան Կակաբաձե
1942-1948 թթ. - Ուչա Ջափարիձե
1948-1952 թթ. - Մամիա Դուդուչավա
1952-1959 թթ. - Սերժո Կոբուլաձե
1959-1972 թթ. - Ապոլոն Կուտատելաձե
1972-1982 թթ. - Գեորգի Տոտիբաձե
1982-1987 թթ. - Զուրաբ Նիժարաձե
1987-1992 թթ. - Տենգիզ Պերաձե
1992-2003 թթ. - Սոսո Կոյավա
2003-2012 թթ. - Գիա Բուգաձե
2012-2014 թթ. - Տինատին Կլդիաշվիլի
2014 թվականից - Գիա Գուգուշվիլի


== Շրջանավարտներ ==
Քեթևան Կալանդաձե
Գիա Գուգուշվիլի
Սերգեյ Մինասյան (գրաֆիկ)
Սերգեյ Մինասյան (գեղանկարիչ)
Վահան Տիրունի
Հովհաննես Վարդանյան
Հրաչյա Ռուխկյան
Սուրեն Դիլբարյան
Ալբերտ Դիլբարյան
Արփենիկ Նալբանդյան
Նիկոլայ Մանուկյան (նկարիչ)
Ռաֆայել Հարությունյան (նկարիչ)
Զուրաբ Ծերեթելի
Լև Բայախչև
Կարապետ Մեծատուրյան
Հրանտ Հակոբյան (նկարիչ)


== Ցուցահանդեսներ ==
Ակադեմիայում գործում են հետևյալ ցուցասրահները՝

Մեծ ցուցասրահ
Թանգարան, որտեղ պահվում են 618 գեղանկարներ, կուրսային և դիպլոմային աշխատանքներ։ Այստեղ են գտնվում նաև Գիգո Գաբաշվիլիի 8 աշխատանքները, Էլեն Ախվլեդյանիի, Լյուդվիգ Լուիժի Լոնգոյի, Կիրիլ Ժդանևիչի, Թամարա Բալանչիվաձեի, Մոսե Տուաձեի, Ալեքսանդր Ցիմակուրիձեի, Կորնելի Սանաձեի, Ռենո Տուրկիայի և Կոկի Մախարիձեի աշխատանքներից։
Ցուցասրահ
Գոբելենի թանգարան Շարդին փողոցում


== Արտաքին հղումներ ==
Tbilisi State Academy of Arts. Official website Archived 2017-02-01 at the Wayback Machine.
Tbilisi State Academy of Arts. Online Radio Melomen. Archived 2017-02-13 at the Wayback Machine.
განათლების ერთიანი საკრედიტო კავშირის საიტი. Archived 2012-02-04 at the Wayback Machine.
თბილისის სახელმწიფო სამხატვრო აკადემია (The Tbilisi State Academy of Arts).Tbilisi 2002. ISBN 99928-0-430-0.
საქართველოს ძველი ქალაქები: თბილისი (second ed.). 2006. ISBN 99940-0-923-0.
თბილისის სახელმწიფო სამხატვრო აკადემია (The Tbilisi State Academy of Arts). Tbilisi 2011. ISBN 978-9941-0-3304-9.
28/32 սմ Nebelwerfer 41

28/32 սմ Nebelwerfer 41, գերմանական համազարկային կրակի ռեակտիվ համակարգ՝ Երկրորդ համաշխարհային պատերազմի ժամանակ։


== Պատմություն ==
Թողարկվում էր 1941-1942-ական թվականներին։ 1941 թվականին թողարկվել է 34 հատ, իսկ 1942 թվականին` 311։
Ինչպես նաև 1941-1942-ական թվականներին արտադրվել են 13 555 քառալիցք փայտե (S.W.s. 40) կամ մետաղական (S.W.s.41) ստացիոնար արձակիչ-շրջանակներ 280 և 320 մմ հրթիռների համար։
Գոյություն է ունեցել երկու քիչ տարբերվող մոդել՝ РСЗО 1941 թվականի (28/32 cm Nb.W.41) և 1942 թվականի (28/32 cm Nb.W.42)։ Այնուամենայնիվ, Երկրորդ համաշխարհային պատերազմի ժամանակ Նեբելտրուպենը երբեք չի օգտագործել իր հրթիռային արձակիչները՝ պայթուցիկներով հրետանային հարվածներ հասցնելու համար։ Փաստորեն, Nebeltruppen- ը ամենից հաճախ հանդես էր գալիս որպես հրթիռային հրետանի, գնդակոծում էր սովորական պայթուցիկներով հագեցված կեղևները, և միայն երբեմն օգտագործվում էր ծխի էկրաններ տեղադրելու համար։
Տեղադրումն օգտագործվել է 1941-1945-ական թվականների բոլոր ռազմական թատրոններում, բացառությամբ Նորվեգիայի և Բալկանների։


== Ծանոթագրություններ ==
Սասումատա

Սասումատա (ճապ.՝ 刺股), ճապոնական մարտական եղանաձև բռնակ, ինչպես նաև հրդեհաշիջման գործիք։
Բաղկացած է եղանաձև, տափակացված ծայրից և բռնակից, որոնք ամրացված են փայտե բազկին։ Հաճախ մետաղով պատված բազկի երկարությունը հասնում է մինչև 2 մետրի։


== Պատմություն ==
Չնայած որոշ աղբյուրներ սասումատայի հայտնվելը վերագրում են Մուրոմատիի ժամանակաշրջանին, շատ աղբյուրներ նշում են, որ դրանք կիրառվել են էդոյի ժամանակաշրջանում, երբ սամուրայները սկսեցին պատասխանատվություն կրել իրավապահ գործողությունների համար։ Այդ ընթացքում ոչ մահացու զենքի բազմաթիվ տեսակներ սկսեցին կիրառվել հանցագործներին ձերբակալելու համար ինչպես ոստիկանների ՝ սամուրայների, այնպես էլ հասարակ մարդկանց կողմից։
Սոդեգարները և ցուկուբո սասումատաները ոստիկանությունը կիրառել է հանցագործներին ձերբակալելու համար։ Այս զենքով փորձում էին բռնել հանցագործի զենքը, խոցել նրա ոտքը, վիզը, հոդերը, կամ բռնել հագուստի մի մասը և պահել նրան՝  մինչև մնացած ոստիկաները կբռնեին և կկապեին հանցագործին։ Փայտե բազկի վրա հաճախ ամրացնում էին սեպեր, որպեսզի հակառակորդը չկարողանար բռնել այն։


== Հրդեհաշիջում ==
Գոյություն ուներ մի տարբերակ, որի համաձայն գործիքը նախատեսված է հրդեհաշիջման համար, դրանք հայտնի են որպես չոկոյակուսան, րինկակու, տեցուբաշիրա, կամ տոկիգամա։ Նմանատիպ սասումատաները  Չինաստանում հայտնի են «չանք ջիաո քիան»,  և երբեմն «չա գան» կամ «հուո չա» անվամբ։ Սասումատայի նման գործիքներն օգտագործվում էին հրշեջների կողմից՝ այրվող շենքերի ապամոնտաժման և աստիճանների բարձրացման համար։


== Մեր օրեր ==
Սասումատաները մինչ օրս ժամանակ առ ժամանակ Ճապոնիայում կիրառվում են ինչպես ոստիկանության, այնպես էլ անհատների կողմից, որպես ինքնապաշտպանության անհատական գործիք։ Ժամանակակից սասումատայի նմուշները չունեն շեղբեր կամ սեպեր և սովորաբար պատրաստվում են ալյումինից։ Մարքեթինգը սասումատաները ներկայացնում է որպես պատասխան դպրոցի վրա հարձակումների հետ կապված վախերին։ Բռնի ներխուժումների մասին հաղորդագրությունների աճը ստիպեց ճապոնական շատ դպրոցների պահել սասումատաներ, որպեսզի ուսուցիչները հարձակման դեպքում կարողանան պաշտպանել իրենց և աշակերտներին, և մինչև իշխանությունների ժամանումը ձերբակալեն պոտենցիալ սպառնալիք  հանդիսացողին։


== Պատկերասրահ ==

		
		


== Գրականություն ==
Cunningham, Don. Taiho-jutsu:Law and Order in the Age of the Samurai. Boston; Rutland, Vermont; Tokyo: Tuttle Publishing, 2004.
神之田常盛. 剣術神道霞流. 萩原印刷株式会社, 2003.
Mol, Serge. Classic Weaponry of Japan: Special Weapons and Tactics of the Martial Arts. Tokyo; New York; London: Kodansha International, 2003.


== Ծանոթագրություններ ==
Բրումա

Բրումա (պորտ.՝ Armindo Tué Na Bangna, հոկտեմբերի 24, 1994(1994-10-24), Բիսաու, Գվինեա Բիսաու), պորտուգալացի հարձակվող, որը հանդես է գալիս իսպանական «Ռեալ Սոսիեդադում» և Պորտուգալիայի Մ21 հավաքականում։


== Ակումբային կարիերա ==


=== «Սպորտինգ» ===
Բրուման իր պրոֆեսիոնալ կարիերան սկսել է 2012 թվականին պորտուգալական «Սպորտինգում»։ Թիմի կազմում իր դեբյուտը նշել է 2013 թվականի փետրվարի 10-ին։


=== «Գալաթասարայ» ===
2013 թվականի սեպտեմբերի 3-ին Բրուման 5 տարվա պայմանագիր է կնքել «Գալաթասարայի» հետ։


=== «Ռեալ Սոսիեդադ» ===
2015 թվականի ամռանը Բրուման տեղափոխվել է իսպանական «Ռեալ Սոսիեդադ»։


== Միջազգային կարիերա ==
2013 թվականին Բրուման իր դեբյուտն է նշել Պորտուգալիայի Մ21 հավաքականում։


== Վիճակագրություն ==
Ըստ 2015 թվականի ապրիլի 6-ի


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում
Սարակապի պատմության և մշակույթի անշարժ հուշարձանների ցանկ (Շիրակի մարզ)

Այս հոդվածը ներկայացնում է Շիրակի մարզի Սարակապ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 15 հուշարձան (24 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ազատ Նորավյան

Ազատ Սողոմոնի Նորավյան (ծնվ.` 1937, փետրվարի 15, գյուղ Լիվասիան, Չհարմահալ գավառ, Իրան - ապրիլի 12, 2015), հայ քիմիկոս։ Քիմիական գիտությունների դոկտոր (1982), պրոֆեսոր (1984), ՀՀ ԳԱԱ թղթակից-անդամ (2000):


== Կենսագրություն ==
Ավարտել է Երևանի համալսարանի քիմիայի ֆակուլտետը (1962), 1962-1968 թթ. աշխատել է ՀԽՍՀ ԳԱ օրգանական քիմիայի ինստիտուտում, 1968 թվականից՝ նուրբ օրգանական քիմիայի ինստիտուտում։ 1981 թվականից` իր նախաձեռնությամբ կազմակերպված հոգեմետ միացությունների սինթեզի լաբորատորիայի վարիչ, 1993 թվականից՝ ԵԲԻ ընդհանուր քիմիայի ամբիոնի վարիչ։
Սինթեզել է ազոտ, ծծումբ և թթվածին պարունակող վեցանդամանի հագեցած հետերոցիկլիկ կետոններ և նրանց հիման վրա ստացել կենսաբանորեն ակտիվ կոնդեսված հետերոցիկլիկ միացություններ։
Էկոլոգիայի միջազգային (1996) և ՌԴ բնական գիտությունների (1998) ակադեմիաների անդամ։


== Ծանոթագրություններ ==
Չերեպինկի

Չերեպինկի (ուկրաիներեն՝ Черепинки), գյուղ Ուկրաինայի Ժիտոմիրի մարզի Օվրուչի շրջանում։
2001 թվականի տվյալներով Չերեպինկի գյուղում բնակվում էր 161 մարդ։ Բնակավայրը զբաղեցնում է 8,01 կմ² տարածք։ Բնակչության խտությունը կազմում էր 20,1 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ավստրալական ջրցուլ

Ավստրալիական ջրցուլ (լատ.՝ Botaurus poiciloptilus), թռչունի տեսակ տառեղների ընտանիքից։


== Տարածում ==
Տարածվում են Ավստրալիայում, Նոր Զելանդիայում, Թասմանիայում, Նոր Կալեդոնիայում և Ուվեայում։


== Նկարագրություն ==
Երկարությունը 65-75 սմ է։ Արուն ավելի խոշոր է մարիից։


== Կենսաբանություն ==
Թռչուններն ունեն գաղտնի, մասամբ գիշերային արտաքին։ Սնվում են ջրային արարածներով` դոդոշներով, օձաձկներով, քաղցրահամ ջրային խեցգետիններով։ Թռչունները իրենց բները կառուցում են հողի վրա։
Թռչունները ունեն բնորոշ ճիչ, որը ավելի հաճախ է լսվում, քան նրանք երևում են։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Radio New Zealand Our Changing World programme "Booming Bitterns", 3 February 2016
Australasian bitterns discussed on Radio NZ Critter of the Week, 4 Dec 2015
Չոլախի

Չոլախի, գյուղ Օսմանյան կայսրությունում, Տրապիզոնի վիլայեթի Օրդուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Նեկտար Բաժբեուկ-Մելիքյան

Նեկտար Հայրապետի Բաժբեուկ-Մելիքյան (օրիորդական ազգանունը՝ Խոջամիրյան, մայիսի 27, 1895(1895-05-27), Ներքին Ագուլիս - 1949, Երևան, Հայկական ԽՍՀ, ԽՍՀՄ), հայ ճարտարապետ։ Հայաստանի ճարտարապետների միության անդամ (1936)։ 1932 թվականին ավարտել է Վրաստանի արդյունաբերական ինստիտուտը։
Ալեքսանդր Բաժբեուկ-Մելիքյանի կինը։


== Հիմնական ստեղծագործություններ ==
Քութայիսի հումինաթթուների գործարան
Հանրախանութ Զեստափոնում
Հանրակացարան Սուրամում
Վրաստանում կոլեկտիվ-ֆերմերային շուկաների տիպային նախագծեր
Երևանում Ալյումինստրոյի աշխատանքային ավանի պլանավորում
Երևան քաղաքի «Արարատ» բնակելի տուն
№447 գործարանի բնակելի շենք Երևանում
Վիրաբուժական շտապ օգնության հիվանդանոց Երևանում
Երևանում Հայէներգոյի շենքը
Բուժական կառույցներ Արզնիում
Ակումբներ Բջնիում, Վաղարշապատում, Ֆանտանում


== Ծանոթագրություններ ==
Պլաստիկություն (արվեստ)

Անվան այլ կիրառումների համար տե՛ս՝ Պլաստիկություն (այլ կիրառումներ)
Պլաստիկություն, պլաստիկա (լատ.՝ sculptura, sculpo- քանդակել, ձևավորել) արվեստում, քանդակագործությանը ներհատուկ որակական հատկանիշ, ծավալաձևերի գեղարվեստական արտահայտչությունը, ծեփակերտվածքի գեղարվեստական ամբողջությունը, կերպարային հավաստիությունը, համամասնությունների ներդաշնակ զուգորդումը։
Լայն առումով վերաբերում է ծավալաձևի արտահայտչականությանը տարածական արվեստներում։ Ավելի լայն առումով պլաստիկություն քանդակայնություն, ցայտունություն, հստակություն (այդ թվում՝ պոեզիայում, երաժշտության մեջ, գրական շարադրանքում) և ընդհանրապես կերպարի ներդաշնակ միասնություն, գեղեցիկի շոշափելի դրսևորում է։


== Տերմինի կիրառություն ==
Տերմինը օգտագործվում է նաև իր ֆիզիկական նշանակությամբ՝ ճնշման տակ նյութի այլ ձև ընդունելու (ձևառնություն) և այն պահպանելու հատկությունը (օրինակ, քանդակային փափուկ նյութերի՝ կավի, մոմի, պլաստիլինի պլաստիկություն, յուղաներկի ֆակտուրայի, գունաբծի պլաստիկություն)։


== Արտաքին հղումներ ==
Քանդակագործության հանրագիտարան
Քանդակագործության բացահայտման պատմությունը
Աշխարհում ամենաթանկ քանդակները
Ֆորալյակ

Ֆորալյակ  (իսպ.՝ Forallac), մունիցիպալիտետ Իսպանիաում, գտնվում է Ժիռոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Բաշ Էմպորդա շրջանում։ Տարածքը կազմում է 50,46 կմ2։ Բնակչությունը՝ 1749 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
պաշտոնական կայք Archived 2011-02-08 at the Wayback Machine.
Información de la Generalidad de Cataluña Archived 2007-09-29 at the Wayback Machine.
Información del Instituto de Estadística de Cataluña
Mapa de Forallac en Google Maps
(6115) Մարտինդունկան

(6115) Մարտինդունկան (անգլ.՝ Martinduncan), աստերոիդ աստերոիդների հիմնական գոտում։ Հայտնաբերվել է 1984 թվականի սեպտեմբերի 25-ին Բրայան Սկիֆի կողմից Անդերսոն Մեսայում։
Միջին հեռավորությունը Արեգակից կազմում է 2,225627 ա. մ., առավելագույնը մոտենում է 1,8804 ա. մ. հեռավորության վրա և հեռանում 2,5709 ա. մ.։ Արեգակի շուրջ մեկ ամբողջական պտույտ է կատարում 1212,77 երկրային օրվա ընթացքում, իր ուղեծրով շարժվելով միջինում 0,296842 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,89° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6115) Մարտինդունկան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պավլովկա (այլ կիրառումներ)

Պավլովկա, կարող է վերաբերել՝

Պավլովկա - ավան, Ուկրաինայի Խարկովի մարզի Կրասնոկուտի շրջանում
Պավլովկա - գյուղ, Ուկրաինայի Դոնեցկի մարզի Կոնստանտինովսկիում
Պավլովկա - գյուղ, Ուկրաինայի Դոնեցկի մարզի Մարյինի շրջանում
Պավլովկա - գյուղ, Ուկրաինայի Ժիտոմիրի մարզի Չեռվոնոարմեյսկի շրջանում
Պավլովկա - գյուղ, Ուկրաինայի Խարկովի մարզի Բլիզնյուկովի շրջանում
Պավլովկա - գյուղ, Ուկրաինայի Խարկովի մարզի Բոգոդուխովի շրջանում
Պավլովկա - գյուղ, Ուկրաինայի Խարկովի մարզի Դվուրեչենսկի շրջանում
Պավլովկա - գյուղ, Ուկրաինայի Խարկովի մարզի Կեգիչևի շրջանում
Պավլովկա - գյուղ, Ուկրաինայի Խարկովի մարզի Նովովոդոլաժսկի շրջանում
Պավլովկա - գյուղ, Ուկրաինայի Կիրովոգրադի մարզի Կոմպանեևսկի շրջանում
Պավլովկա - գյուղ, Ուկրաինայի Կիրովոգրադի մարզի Մալովիսկայի շրջանում
Պավլովկա - գյուղ, Ուկրաինայի Կիրովոգրադի մարզի Սվետլովոդսկի շրջանում
Պավլովկա - գյուղ, Ուկրաինայի Ղրիմի Ինքնավար Հանրապետության Բելոգորսկի շրջանում
Պավլովկա - գյուղ, Ուկրաինայի Ղրիմի Ինքնավար Հանրապետության Ջանկոյի շրջանում
Պավլովկա - գյուղ, Ուկրաինայի Նիկոլաևի մարզի Կազանկայի շրջանում
Պավլովկա - գյուղ, Ուկրաինայի Նիկոլաևի մարզի Նովի Բուգի շրջանում
Պավլովկա - գյուղ, Ուկրաինայի Նիկոլաևի մարզի Սնիգիրյովկայի շրջանում
Պավլովկա - գյուղ, Ուկրաինայի Պոլտավայի մարզի Գլոբինոյի շրջանում
Պավլովկա - գյուղ, Ուկրաինայի Պոլտավայի մարզի Կոբելյակի շրջանում
Պավլովկա - գյուղ, Ուկրաինայի Պոլտավայի մարզի Կոզելշչինայի շրջանում
Պավլովկա - գյուղ, Ուկրաինայի Պոլտավայի մարզի Մաշևկայի շրջանում
Պավլովկա - գյուղ, Ուկրաինայի Սևաստոպոլի Բալակլավայի շրջանում
Պավլովկա - գյուղ, Ուկրաինայի Սումիի մարզի Բելոպոլիեի շրջանում
Պավլովկա - գյուղ, Ուկրաինայի Վիննիցայի մարզի Բառի շրջանում
Պավլովկա - գյուղ, Ուկրաինայի Վիննիցայի մարզի Գայսինի շրջանում
Պավլովկա - գյուղ, Ուկրաինայի Վիննիցայի մարզի Իլինեցկոեի շրջանում
Պավլովկա - գյուղ, Ուկրաինայի Վիննիցայի մարզի Կալինովկայի շրջանում
Պավլովկա - գյուղ, Ուկրաինայի Վիննիցայի մարզի Կռիժոպոլի շրջանում
Պավլովկա - գյուղ, Ուկրաինայի Վիննիցայի մարզի Պոգրեբիշչեի շրջանում
Պավլովկա - գյուղ, Ուկրաինայի Վոլինի մարզի Իվանիչևի շրջանում
Պավլովկա - գյուղակ Ռուսաստանի Ռոստովի մարզի Ազովի շրջանում
Պավլովկա - գյուղ Ռուսաստանի Դաշնության Ռոստովի մարզի Կրասնի Սուլինի շրջանում
Պավլովկա - գյուղ (խուտոր) Ռուսաստանի Դաշնության Ռոստովի մարզի Միլյուտինսկի շրջանում
Պավլովկա - գյուղ Ռուսաստանի Ռոստովի մարզի Չերտկովսկի շրջանում
Պավլովկա - գյուղ Ռուսաստանի Ռոստովի մարզի Տարասովսկի շրջանում
Արմեն Սանթրոսյան

Արմեն Պարույրի Սանթրոսյան (ապրիլի 16, 1947(1947-04-16), Երևան, Հայկական ԽՍՀ, ԽՍՀՄ), հայ դերասան, դրամատուրգ։ ՀՀ ժողովրդական արտիստ (2004)։ Հայաստանի գրողների միության անդամ (2009)։
Պարույր Սանթրոսյանի որդին է և Արև Սանթրոսյանի եղբայրը։


== Կենսագրություն ==
Արմեն Սանթրոսյանը ծնվել է 1947 թվականին, Երևանում՝ դերասան Պարույր Սանթրոսյանի ընտանիքում։ 1964 թվականին ավարտել է Երևանի Ստեփան Շահումյանի անվան թիվ 1 միջնակարգ դպրոցը, 1968 թվականին՝ Երևանի գեղարվեստա-թատերական ինստիտուտի դերասանական բաժինը, 1972 թվականին՝ Երևանի պետական համալսարանի հայոց լեզվի և գրականության բաժինը։ 1965-1967 թվականներին եղել է «Արշալույս», 1967 թվականից, միաժամանակ, Երևանի Պատանի հանդիսատեսի պետական թատրոնի և «Նորք» թատրոնների դերասան։
1997 թվականից բեմական խոսք է դասավանդում Երևանի Խաչատուր Աբովյանի անվան մանկավարժական համալսարանի կուլտուրայի ֆակուլտետում, 2006 թվականից՝ դոցենտ։
Գրել է «Ճառ ասեք, թե…», «Դալար շիվեր», «Հույս, հավատ, սեր», «Անհաղթ աքլորը», «Սարդոստայն», «Ախ, այդ փշերը», «Ռուբեն Սևակ», «Հրաշագործ սրինգը» և այլ պիեսներ, որոնք բեմադրվել են երևանյան թատրոններում, ինչպես նաև՝ Հալեպում։ Բազմաթիվ թերթերում, ամսագրերում հանդես է եկել թատերական արվեստին վերաբերող հոդվածներով։ «Լիր արքա», «Մի քաղաքի պատմություն» մոնոներկայացումներով մասնակցել է եվրոպական տարբեր երկրներում կազմակերպված փառատոների, արժանացել տարբեր մրցանակների։


== Ներկայացումներ ==
«Հեյ, քեզ հետ եմ, բարև»
«Սկապենի արարքները»
«Պատվի համար»
«Հացի խնդիր»
«Համլետ»
«Ոչնչից մեծ աղմուկ»
«Քաջ Նազար»
«Ամպեր»
Տարոն《Գնա մեռի,արի սիրեմ》


== Ֆիլմեր ==
«Հեղկոմի նախագահը»
«Երկնագույն առյուծ»
«Մեր պապերի քայլերգը»
«Կապիտան Առաքել»
«Հեծյալը, որին սպասում էին»


== Պարգևներ, մրցանակներ ==
1982 թվականին Սալտիկով-Շչեդրինի «Մի քաղաքի պատմություն» ներկայացման մեջ մարմնավորելով իրարից տարբեր վեց քաղաքապետերի կերպարներ` արժանացել է ԽՍՀՄ մշակույթի նախարարության «Տղամարդու դերի լավագույն կատարման համար» հատուկ դիպլոմի
ՀԽՍՀ վաստակավոր արտիստ, 1980
ՀՀ ժողովրդական արտիստ, 2004
ՀՀ մշակույթի նախարարության ոսկե մեդալ
Հայաստանի թատերական գործիչների միության ոսկե մեդալ
Երևանի քաղաքապետարանի ոսկե մեդալ


== Ծանոթագրություններ ==


== Արտաքին հղումներ ==
Մեր մեջ ասած. Արմեն Սանթրոսյան
Արմեն Սանթրոսյանը Էյ Վի Փրոդաքշն կայքում
Էցաստե

Էցաստե (էստ․՝ Etsaste), գյուղ Էստոնիայի Տարտումաա նահանգի Նիո շրջանում։
2011 թվականի տվյալներով գյուղում բնակվում էր 48 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ուրվականները հեռանում են լեռներից

Ուրվականները հեռանում են լեռներից, 1955 թ. «Երևան» կինոստուդիայում նկարահանված հայկական ֆիլմ։


== Սյուժե ==
Երիտասարդ գիտնական Արտաշես Մալյանը համոզված է, որ Կամիր-սարի գագաթին սնդիկի ու արծաթի հանք կա։ Չնայած պրոֆեսոր Դանիել-բեկը դեմ է այնտեղ փորձագետների խումբ ուղարկելուն, Մալյանը գլխավորությամբ խումբ է կազմվում։ Նրանց ծրագրերի մասին իմանում է Կորտեցը, ով Եվրոպայի ամենամեծ քիմգործարաններից մեկի ղեկավարն է։ Տարիներ առաջ նա եղել էր այդ վայրում, գտել հանքը ու այդ փաստը թաքցնելու համար ռուս գիտնական Շելագինին սպանել էր՝ գցելով անդունդը, իսկ Դանիել-բեկին ստիպել էր լռել։ Արտասահմանցի հետախույզները որոշում են խանգարել արշավախմբին։


== Դերերում ==
Մալյան – Սոս Սոսյան
Գայանե – Վիոլետա Յութուջյան
Դանիել-Բեկ – Վահրամ Փափազյան
Հասմիկ – Օլգա Գուլազյան
Վահան – Հրաչյա Ներսիսյան
Բագրատ – Արտյոմ Կարապետյան
Գրեբենշչիկով – Լեոնիդ Կմիտ
Ռոստովցև – Վլադիմիր Տյագուշև
Կորտեց – Անդրեյ Ֆայտ
Սաթունց – Դավիթ Մալյան
գործկոմի նախագահ – Օրի Բունիաթյան
ալպինիստներ – Վահան Բագրատունի, Վանցետի Դանիելյան
ասպիրանտ - Արմեն Խոստիկյան


== Տես նաև ==
Հայկական ֆիլմերի ցանկ


== Ծանոթագրություններ ==